কলকাতায় ফের ভয়াবহ আগুন!

ওয়েব ডেস্ক : ফের শহরে অগ্নিকাণ্ড! মধ্যরাতে লাগল আগুন। জানা যাচ্ছে, গতকাল মধ্যরাতে কলকাতার (Kolkata )পাথুরিয়াঘাটা স্ট্রিট এলাকায় এক কাপড়ের গোডাইনে (Cloth) বিধ্বংসী আগুন লাগে।

আরও পড়ুন: ‘রাম-বাম’ তত্ত্বে বামেদের ব্রিগেড সমাবেশকে খোঁচা কুণাল ঘোষের

কাপড়ের গোডাউনে আগুন লাগায়, আগুনের লেলিহান শিখায় ভস্মীভূত হয়ে যায় গোটা গোডাউনটি! আগুনের কালো ধোঁয়ায় ঢেকে যায় গোটা এলাকা। পরিস্থিতি প্রায় হাতের বাইরে চলে যায়। মধ্যরাতে আগুন লাগার খবর পেয়ে ঘটনাস্থলে প্রথমে উপস্থিত হয় কয়েকটি ইঞ্জিন, কিন্তু পরিস্থিতি নিয়ন্ত্রণে না আনতে পারায় সেখানে মোট ১০ টি দমকলের ইঞ্জিন পৌঁছয়। গতকাল মধ্যরাত থেকে ভোর হয়ে গেলেও আগুন পুরোপুরি নিয়ন্ত্রণে আনা যায়নি।

জানা যাচ্ছে, গোডাউনে আগুন লাগার সময় গোডাউনের ভিতর ৫ জন উপস্থিত ছিলেন। তাদের সেখান থেকে বার করার জন্যও তৎপর হয় দমকল সহ পুলিশ। জানা যাচ্ছে, ৫ জনকেই ভিতর থেকে বের করে আনা সম্ভব হয়। তবে ২ জনের অবস্থা আশঙ্কাজনক। তাদের ইতিমধ্যেই মেডিক্যাল কলেজে স্থানান্তরিত করা হয়েছে। জানা যাচ্ছে, আশঙ্কাজনক অবস্থায় তাদের মৃত্যু হয়েছে। পাশাপাশি, বাকি ৩ জনের অবস্থা স্থিতিশীল থাকায় তাদের প্রাথমিক চিকিৎসার পর ছেড়ে দেওয়া হয়েছে।

দেখুন অন্য খবর

Powered by embed youtube video and sms lån utan uc